
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2249 

11 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση δικαιώματος υπογραφής εγγράφων 
«Με Εντολή Υφυπουργού» στον Γενικό Γραμμα¬ 
τέα Βιομηχανίας, τους Γενικούς Διευθυντές, τους 
Προϊσταμένους Διευθύνσεων και στους Προϊστα¬ 
μένους Τ μημάτων και Αυτοτελών Γ ραφείων της 
Γ ενικής Γ ραμματείας Βιομηχανίας του Υπουργείου 


Ανάπτυξης και Ανταγωνιστικότητας. 1 

Παράταση της προθεσμίας ολοκλήρωσης της εκ¬ 
καθάρισης της εταιρείας με την επωνυμία «Θερ¬ 
μοκοιτίδα Νέων Επιχειρήσεων Χανιών Αστική μη 
Κερδοσκοπική Εταιρεία». 2 


ΑΠΟΦΑΣΕΙ Σ 

Αριθμ. 02/οικ.10624/187 (1) 


Μεταβίβαση δικαιώματος υπογραφής εγγράφων «Με 
Εντολή Υφυπουργού» στον Γενικό Γραμματέα Βιο¬ 
μηχανίας, τους Γενικούς Διευθυντές, τους Προϊ¬ 
σταμένους Διευθύνσεων και στους Προϊσταμένους 
Τμημάτων και Αυτοτελών Γραφείων της Γενικής 
Γραμματείας Βιομηχανίας του Υπουργείου Ανάπτυ¬ 
ξης και Ανταγωνιστικότητας. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

α) Των παρ. 41, 54 και 90 του πρώτου άρθρου του 
Π.Δ. 63/2005, με το οποίο κωδικοποιήθηκε η νομοθεσία 
για την Κυβέρνηση και τα Κυβερνητικά Όργανα (ΦΕΚ 
98/Α722.04.2005). 

β) Του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο “Πρόγραμμα Διαύγεια» και άλλες διατάξεις» 
(ΦΕΚ 112/Α713.07.2012). 

γ) Του α. 9 του ν. 2690/1999 «Κύρωση του Κώδικα Διοι¬ 
κητικής Διαδικασίας και άλλες διατάξεις» (ΦΕΚ 45/Α7 
09.03.1999). 

2. Τις διατάξεις των Π.Δ. 229/1986 (ΦΕΚ 96/Α/16.7.1986), 
Π.Δ. 396/1989 (ΦΕΚ 172/Α/1989) και Π.Δ. 189/1995 «Οργανι¬ 


σμός της Γ.Γ.Β.» (ΦΕΚ 99/Α/1995), του ΠΔ 342/1990 (ΦΕΚ 
135/Α/1990) «Σύσταση Γ ενικών Διευθύνσεων στη Γ ενική 
Γραμματεία Βιομηχανίας». 

3. Το Π.Δ. 118/2013 «Τροποποίηση του Π.Δ. 85/2012 
(Α' 141) Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και Μετονομασία των Υπουργείων Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/Α/25.06.2013). 

4. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ- 
πουργών(ΦΕΚ 153/Α725.06.2013). 

5. Την υπ’ αρ. 27858/ΔΙΟΕ/546/26.6.2013 κοινή απόφα¬ 
ση του Πρωθυπουργού και του Υπουργού Ανάπτυξης 
και Ανταγωνιστικότητας «Ανάθεση αρμοδιοτήτων στον 
Υφυπουργό Ανάπτυξης και Ανταγωνιστικότητας Αθα¬ 
νάσιο Σκορδά» (ΦΕΚ 1653/Β704.07.2013). 

6. Την υπ’ αριθμ. ΔΠ/Φ6.12/οικ. 5977/07.05.2013 κοινή 
απόφαση του Πρωθυπουργού και του Υπουργού Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων ορισμού του Γ. Στεργίου στη θέση του Γ ενι¬ 
κού Γραμματέα Βιομηχανίας (ΦΕΚ 210/ΥΘΔΔ/14.05.2013). 

7. Την ανάγκη διασφάλισης της εύρυθμης και αποδοτι¬ 
κής λειτουργίας των Υπηρεσιών της Γ ενικής Γ ραμματεί¬ 
ας Βιομηχανίας, επί των οποίων ασκούμε αρμοδιότητες, 
καθώς και την ταχεία διεκπεραίωση των υποθέσεων 
που έχουν ανατεθεί σ’ αυτές. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Αρθρο 1 

Μεταβιβάζουμε στον Γ ενικό Γ ραμματέα Βιομηχανίας 
του Υπουργείου Ανάπτυξης και Ανταγωνιστικότητας, 
στους Γ ενικούς Διευθυντές, στους Προϊσταμένους Διευ¬ 
θύνσεων και στους Προϊσταμένους Τμημάτων και Αυτο¬ 
τελών Γ ραφείων της Γ ενικής Γ ραμματείας Βιομηχανίας 
του Υπουργείου Ανάπτυξης και Ανταγωνιστικότητας, το 
δικαίωμα να υπογράφουν «Με εντολή Υφυπουργού» ο 
καθένας μέσα στην αρμοδιότητα της μονάδας που είναι 
Προϊστάμενος, τις πράξεις, εντολές και τα έγγραφα που 
αναφέρονται στα επόμενα άρθρα. 

Αρθρο 2 

Στον Γενικό Γραμματέα Βιομηχανίας μεταβιβάζουμε: 

1. Την έκδοση οδηγιών προς τις Υπηρεσίες της Γ ενικής 
Γραμματείας Βιομηχανίας (Γ.Γ.Β.) για τον προγραμμα¬ 
τισμό και τον συντονισμό της δραστηριότητάς τους με 
σκοπό την αποτελεσματική εφαρμογή της κυβερνητικής 
πολιτικής και την εύρυθμη λειτουργία τους, στο πλαίσιο 
της παρεχόμενης δια της παρούσας εξουσιοδότησης. 

2. Την έκδοση εγκυκλίων και οδηγιών με συντονιστικές 
κατευθύνσεις και γενικά την αλληλογραφία με άλλες 
Υπηρεσίες ή Φορείς για θέματα της Γ.Γ.Β. 

3. Τις αποφάσεις συγκρότησης ομάδων εργασίας και 
πάσης φύσεως επιτροπών σε θέματα αρμοδιότητας 
της Γ.Γ.Β. 

4. Την υπογραφή των Τεχνικών Δελτίων και των τρο¬ 
ποποιήσεων αυτών για την έγκριση και ένταξη Πράξεων 
που αφορούν δράσεις του ΕΠΑΕ, του ΕΣΠΑ και άλλων 
Κοινοτικών, Εθνικών προγραμμάτων και πρωτοβουλιών, 
με τελικό δικαιούχο την Γ.Γ.Β. 

5. Τις πράξεις και τα έγγραφα αρμοδιότητας Διεύθυν¬ 
σης, εφόσον συμπράττουν σε αυτά τουλάχιστον δύο 
Διευθύνσεις που δεν ανήκουν στην ίδια Γενική Διεύ¬ 
θυνση. 

6. Τις αποφάσεις και έγγραφα αρμοδιότητας τουλά¬ 
χιστον δύο γενικών Διευθύνσεων. 

7. Τα έγγραφα που απευθύνονται στο Συμβούλιο της 
Επικράτειας, στο Ελεγκτικό Συνέδριο και στις άλλες 
αρμόδιες δικαστικές αρχές επί εκκρεμών ενώπιον αυτών 
υποθέσεων. 

8. Τ ις απαντήσεις επί καταγγελιών για παραβάσεις του 
Πρωτογενούς ή Παράγωγου Κοινοτικού Δικαίου προς 
την ΜΕΑ Βρυξελλών, μέσω του Υπουργείου Εξωτερικών. 

9. Τα έγγραφα με τα οποία παρέχονται πληροφορίες 
επί θεμάτων μείζονος σημασίας και αποδεδειγμένα νο- 
μολογιακά λυμένων στο εσωτερικό και εξωτερικό. 

10. Τις απαντήσεις σε αιτήματα επανεξέτασης ή ανα¬ 
φορές παραπόνων ή καταγγελίες πολιτών ή νομικών 
προσώπων, κατά πράξεων ή παραλείψεων των υπηρε¬ 
σιακών οργάνων της Γ.Γ.Β. 

11. Τις απαντήσεις σε ερωτήματα υπηρεσιών ή νομι¬ 
κών προσώπων, στο πλαίσιο της παρεχομένης δια της 
παρούσας εξουσιοδότησης. 

12. Την αξιολόγηση και διαβίβαση σε άλλες υπηρεσίες 
του Υπουργείου των αιτημάτων των εποπτευομένων 
φορέων. 

13. Τις εκπαιδευτικές άδειες και τις άδειες άνευ απο¬ 
δοχών των υπαλλήλων όλων των βαθμών μετά από 
σχετική γνωμοδότηση του Υπηρεσιακού Συμβουλίου. 

14. Τ ις κανονικές, τις ειδικές και τις λοιπές άδειες των 
Προϊσταμένων Γενικών Διευθύνσεων και των Διευθυ¬ 
ντών των μη υπαγομένων σε Γ ενική Δ/νση Διευθύνσεων. 

15. Την χορήγηση άδειας σε υπάλληλο για άσκηση 
ιδιωτικού έργου ή εργασίας με αμοιβή, ύστερα από σύμ¬ 
φωνη γνώμη του Υπηρεσιακού Συμβουλίου. 

16. Τις αποφάσεις μετακίνησης στο εσωτερικό και 
στο εξωτερικό για εκτέλεση υπηρεσίας υπαλλήλων 
της Γ.Γ.Β., καθώς και την συμμετοχή τους σε συνέδρια, 
σεμινάρια, ημερίδες, επιμορφωτικά προγράμματα, επι¬ 
τροπές, συναντήσεις και ομάδες εργασίας στο εσωτε¬ 
ρικό και το εξωτερικό, πλην των προϊσταμένων Γ ενικών 
Διευθύνσεων και Διευθύνσεων. 

17. Την κύρωση των πινάκων προακτέων ή μη προα¬ 
κτέων που καταρτίζει το Υπηρεσιακό Συμβούλιο όλων 


των κατηγοριών, κλάδων και βαθμών των υπαλλήλων, 
μόνιμων και με σχέση εργασίας ιδιωτικού δικαίου αο¬ 
ρίστου χρόνου, της Γ.Γ.Β. 

18. Τους αναλυτικούς γενικούς πίνακες προβλέψεων 
θέσεων και δαπανών προσωπικού του υπό κατάρτιση 
Σχεδίου Τακτικού Προϋπολογισμού εξόδων της Γ.Γ.Β. 

19. Τις αποφάσεις κατάταξης και προαγωγής των 
υπαλλήλων στους αντίστοιχους βαθμούς. 

20. Τα παραπεμπτικά έγγραφα προς το Υπηρεσιακό 
Συμβούλιο. 

21. Ερωτήματα στα αρμόδια Υπουργεία ή Φορείς για 
θέματα που αφορούν τους υπαλλήλους της Γ.Γ.Β. 

22. Τ ις πειθαρχικές αποφάσεις και πράξεις πειθαρχι¬ 
κής διαδικασίας. 

23. Τ ις πράξεις ορισμού ή αντικατάστασης υπολόγων 
διαχειριστών του ΕΣΠΑ και του προϋπολογισμού δημο¬ 
σίων επενδύσεων. 

24. Τ ις βεβαιώσεις καταλογισμού αχρεωστήτως κατα- 
βληθέντων επιχορηγήσεων και κάθε σχετικού εγγράφου 
προς τις ΔΟΥ, μετά τη διαπίστωση της παράβασης και 
την έκδοση της σχετικής υπουργικής απόφασης. 

25. Τις πράξεις προς την Τράπεζα της Ελλάδας για 
την κατανομή πιστώσεων, πληρωμών, εμβασμάτων κ.λπ. 
που βαρύνουν το Π.Δ.Ε. 

26. Εγκρίσεις ή απορρίψεις επί αιτήσεων ενδιαφερο¬ 
μένων καθώς και τα εν γένει έγγραφα εκτελεστικού 
χαρακτήρα που εκδίδονται σε εκτέλεση διαταγμάτων ή 
αποφάσεων, εκτός των περιπτώσεων που αναφέρονται 
στα επόμενα άρθρα. 

27. Αποφάσεις επιβολής προστίμων καθώς και κάθε 
σχετικό έγγραφο προς τις ΔΟΥ για τη βεβαίωση των 
προστίμων. 

28. α) Αποφάσεις και πράξεις για ανάληψη, έγκριση, 
διάθεση δαπανών και μεταφορά πιστώσεων από το 
ΕΣΠΑ και το πρόγραμμα Δημοσίων Επενδύσεων και 

β) Εντολές για εκτελέσεις έργων, παροχή υπηρεσιών 
και πραγματοποίηση προμηθειών, για διενέργεια μειο¬ 
δοτικών διαγωνισμών, κατακύρωση των αποτελεσμά¬ 
των και υπογραφή των συμβάσεων που συνάπτονται 
σε βάρος του ΕΣΠΑ και των Δημοσίων Επενδύσεων, και 
στις δύο παραπάνω περιπτώσεις για ποσά μέχρι 20.000 
ευρώ πλέον ΦΠΑ. 

29/Εγγραφα κατάπτωσης (δέσμευσης) υπέρ του Δη¬ 
μοσίου των εγγυήσεων καλής εκτέλεσης των συμβάσε¬ 
ων ή προκαταβολής ή συμμετοχής σε διαγωνισμό που 
είναι περιορισμένης ισχύος και ο προμηθευτής αρνείται 
την παράταση τους ή για παρακράτηση προστίμου, τό¬ 
κου, έκπτωσης ή άλλης απαίτησης του Δημοσίου. 

30. Αποφάσεις αποδέσμευσης λογαριασμών Ν.Π.Δ.Δ. 
μέχρι 60.000 ευρώ. 

31. Αποφάσεις σε αιτήματα προμηθευτών για αναθε¬ 
ώρηση κυρώσεων που έχουν επιβληθεί με αποφάσεις 
Γ ενικού Διευθυντή. 

32. Αποφάσεις έγκρισης ανάληψης δαπανών και ανα¬ 
γνώρισης αυτών καθώς και εντολές πληρωμής σε βά¬ 
ρος του Προγράμματος Δημοσίων Επενδύσεων και του 
ΕΣΠΑ από 20.001 μέχρι 500.000 ευρώ πλέον ΦΠΑ. 

33. Τις καταβολές, σύμφωνα με την απόφαση κατα¬ 
νομής πιστώσεων του Υφυπουργού, όλων των δόσεων 
(προκαταβολής, ενδιάμεσων, τελικής) επιχορηγήσεων 
όλων των επενδύσεων που έχουν υπαχθεί στους εκά- 
στοτε αναπτυξιακούς νόμους και σε δράσεις και έργα 
της Γ ενικής Γ ραμματείας Βιομηχανίας στο πλαίσιο του 

ΕΠΑΕ και της Κοινωνίας της Πληροφορίας, καθώς και 
τις εντολές πληρωμής τους. 

34. Τις αποφάσεις για τον ορισμό και τη συγκρότηση 
οργάνων ελέγχου των επενδύσεων που έχουν υπαχθεί 
στους εκάστοτε αναπτυξιακούς νόμους και σε δράσεις 
και έργα της Γενικής Γραμματείας Βιομηχανίας στο 
πλαίσιο του ΕΠΑΕ και της Κοινωνίας της Πληροφορίας. 

35. Τις απόψεις - προτάσεις κ.λπ. για την παραχώρη¬ 
ση της χρήσης αιγιαλού σε μεταποιητικές επιχειρήσεις 
ν. 2971/2001 «Αιγιαλός, παραλία και άλλες διατάξεις» 
(ΦΕΚ 285/Α/2001). 

36. Την επιβολή της ποινής της απόσυρσης των 
προϊόντων που διέπονται αντίστοιχα από τις διατά¬ 
ξεις της αριθ. Β.6342/863/1989 (ΦΕΚ 223/Β/1989) κοινής 
υπουργικής απόφασης περί ασφάλειας παιχνιδιών, του 
π.δ. 334/1994 (ΦΕΚ 176/Α/25.10.1994) περί δομικών υλικών, 
του π.δ. 455/1995 περί εμπορίας και ελέγχου εκρηκτικών 
υλών εμπορικής χρήσης, του π.δ. 76/2010 (ΦΕΚ Α' 140) 
σχετικά με την καθιέρωση συστήματος αναγνώρισης και 
εντοπισμού των εκρηκτικών εμπορικής χρήσης, όπως 
τροποποιήθηκε και συμπληρώθηκε με το π.δ. 56/2012 
(ΦΕΚ Α' 108), της υπ’ αριθμ. 9104/440/2.8.2010 κοινής 
υπουργικής απόφασης (ΦΕΚ Β' 1159) σχετικά με τη διά¬ 
θεση στην αγορά ειδών πυροτεχνίας, της υπ’ αριθμ. 
Οικ.14097/757/14.12.2012 υπουργικής απόφασης (ΦΕΚ Β' 
3346) σχετικά με τον έλεγχο τεχνικών προδιαγραφών 
στους πλαστικούς σωλήνες και στα εξαρτήματα αυτών 
για μεταφορά πόσιμου νερού, αποχετευτικών λυμάτων 
και ενδοδαπέδια θέρμανση, της αριθ. 9529/645/2006 
(ΦΕΚ 649/Β/2006) υπουργικής απόφασης περί χαλύβων 
οπλισμού σκυροδέματος, των κοινών υπουργικών απο¬ 
φάσεων 470/1985 (ΦΕΚ 183/Β/1985) περί ηλεκτρολογικού 
υλικού, 19284/2697 (ΦΕΚ 691/Β/88) περί ηλεκτρονικών μη¬ 
χανημάτων που χρησιμοποιούνται στην ιατρική και στην 
κτηνιατρική, Β15316/1463 (ΦΕΚ 462/Β/87) περί μετρητών 
ηλεκτρικής ενέργειας, Β17081/2964 (ΦΕΚ 157/Β/96) περί 
συσκευών και συστημάτων προστασίας που προορίζο¬ 
νται για χρήση σε εκρήξιμες ατμόσφαιρες, του π.δ. 180 
(ΦΕΚ 114/Α/94), του π.δ. 178 (ΦΕΚ 131/Α/98) και της αριθ. 
529 (ΦΕΚ 67/Β/2000) υπουργικής απόφασης περί ρευ¬ 
ματοδοτών και ρευματοληπτών, όπως τροποποιήθηκαν 
ή συμπληρώθηκαν και εκάστοτε ισχύουν. 

37. Τ ις αποφάσεις μετά από κρίση ενστάσεων κατά 
διοικητικών πράξεων της πυροσβεστικής υπηρεσίας 
που προβλέπεται από τις διατάξεις του άρθρου 5 της 
αριθ. Φ15.οικ.1589/104/30.1.2006 (ΦΕΚ 90/Β/2006) «Περί 
πυροπροστασίας βιομηχανικών - βιοτεχνικών εγκατα¬ 
στάσεων» και αφορούν σε εργαστήρια ή εργοστάσια 
παραγωγής φαρμακευτικών προϊόντων. 

38. Την έκδοση διαπιστωτικών πράξεων για έργα 
ΒΕΠΕ του άρθρου 9 του ν. 2545/1997 (ΦΕΚ 254/Α/1997) 
«Βιομηχανικές και Επιχειρηματικές Περιοχές και άλλες 
διατάξεις». 

39. Τ ις κοινές αποφάσεις που αναφέρονται σε επιβολή 
κυρώσεων σε βιομηχανίες για ρύπανση του περιβάλ¬ 
λοντος, που προβλέπεται από τις διατάξεις των παρα¬ 
γράφων 6 και 7 του άρθρου 31 του ν. 1650/1986 (ΦΕΚ 
160/Α/1986) «Για την προστασία του Περιβάλλοντος. 

40. Την κοινή απόφαση που αναφέρεται στον καθο¬ 
ρισμό όρων και προϋποθέσεων αναγνώρισης των χερ¬ 
σαίων ευκολιών υποδοχής, που προβλέπεται από τις 
διατάξεις του άρθρου 9 του ν. 743/1977 (ΦΕΚ 319/Α/1977) 
«Περί προστασίας θαλασσίου περιβάλλοντος και ρυθ- 
μίσεως συναφών θεμάτων». 


41. Τις κοινές αποφάσεις που προβλέπονται από τις 
διατάξεις του άρθρου 2 παρ. 1 του ν. 1892/1990 (ΦΕΚ 
101/Α/1990) «Για τον εκσυγχρονισμό και την ανάπτυξη και 
άλλες διατάξεις» και αναφέρονται στις προδιαγραφές 
επιχειρήσεων ανάπτυξης λογισμικού. 

42. Τις κοινές αποφάσεις που προβλέπονται από την 
παρ. 3 του άρθρου 7 του ν.δ. 96/1973 και αναφέρονται 
σε θέματα χορήγησης αδειών εγκατάστασης και λει¬ 
τουργίας ιδρυομένων εποπτευομένων, διαρρυθμισμέ¬ 
νων φαρμακευτικών εργοστασίων ή εργαστηρίων και 
ρύθμισης τεχνολογικών και υγειονολογικών συνθηκών 
εγκατάστασης φαρμακευτικών εργοστασίων και εργα¬ 
στηρίων καθώς και κάθε λεπτομέρεια εφαρμογής του 
ν.δ. 96/1973. 

43. Τις πράξεις κοινοποίησης και έγκρισης φορέων 
πιστοποίησης στο πλαίσιο της ΥΑ 3354/91/2001 (ΦΕΚ 
49/Β/2001), όπως εκάστοτε ισχύει. 

44. Τις απόψεις-προτάσεις κ.λπ. για απαλλοτριώσεις 
ιδιωτικών εκτάσεων βάσει του άρθρου 10 του ν.δ. 2176/ 
1952 (ΦΕΚ 207/Α/1952) «Περί μέτρων προστασίας της 
επαρχιακής βιομηχανίας». 

45. Την επιβολή κυρώσεων στους παραβάτες του 
ν. 858/1979 (ΦΕΚ 1/Α/1979) περί μητρώου και της αριθ. 
18303/1987 (ΦΕΚ 610/Β/1987) υπουργικής απόφασης περί 
καθορισμού των υποβαλλομένων στοιχείων, σύμφωνα με 
το άρθρο 5 παρ. 3 του ανωτέρω νόμου αρμοδιότητας 
της Δ/νσης Πληροφορικής. 

46. Την έκδοση αποφάσεων επιβολής προστίμου σε 
εκτέλεση του άρθρου 7 της αριθ. 3354/2001 (ΦΕΚ 149/ 
Β'/2001) υπουργικής απόφασης «Καθορισμός πλαισίου 
για την αναγνώριση της ικανότητας και την έγκριση 
φορέων πιστοποίησης ή ελέγχου στον υποχρεωτικό 
τομέα» αρμοδιότητας της Δ/νσης Πολιτικής Ποιότητας. 

47. Την επιβολή διοικητικών κυρώσεων, σύμφωνα με 
τις διατάξεις του άρθρου 29 του ν. 3982/2011 στις μο¬ 
νάδες που προβλέπονται από την παρ. 3 του άρθρου 
7 του ν.δ. 96/1973 και αναφέρονται σε εργαστήρια ή 
εργοστάσια παραγωγής φαρμακευτικών προϊόντων και 
ιατρικών αερίων, αρμοδιότητας της Δ/νσης Ανάπτυξης 
και Συντονισμού. 

48. Την επιβολή προστίμων στους παραβάτες της 
υπ’ αρ. Φ15/οικ. 1589/104 κοινής υπουργικής απόφασης 
«Λήψη μέτρων πυροπροστασίας στις βιομηχανικές - 
βιοτεχνικές εγκαταστάσεις, επαγγελματικά εργαστή¬ 
ρια, αποθήκες και μηχανολογικές εγκαταστάσεις πα¬ 
ροχής υπηρεσιών, που υπάγονται στις διατάξεις του 
ν. 3325/2005 (ΦΕΚ 68 Α') και σε λοιπές δραστηριότητες» 
(ΦΕΚ 90/Β'/30.01.2006) σε συνδυασμό με τις διατάξεις 
του α. 29 του ν. 3982/2011 όπως συμπληρώθηκαν με το 
α.228 παρ. 10 του ν. 4072/2012, αρμοδιότητας της Δ/νσης 
Ανάπτυξης και Συντονισμού. 

49. Την επιβολή προστίμων στους παραβάτες της Κοι¬ 
νής Υπουργικής Απόφασης υπ. αρ Οικ. 3669/194/5.4.11 
«Προσαρμογή της Ελληνικής Νομοθεσίας στην Οδηγία 
2009/48/ΕΚ Ευρωπαϊκού Κοινοβουλίου και του Συμβου¬ 
λίου, σχετικά με την ασφάλεια των παιχνιδιών» (ΦΕΚ 
549/Β707.04.2011). 

50. Την επιβολή προστίμων στους παραβάτες της αριθ. 
16462/29/11.07.2001 (ΦΕΚ 917/Β/17.07.2001 κοινής υπουργι¬ 
κής απόφασης περί τσιμέντων για την κατασκευή έργων 
από σκυρόδεμα και της αριθ. 21720/241/17.11.2003 (ΦΕΚ 
1731/Β'/24.11.2003) κοινής υπουργικής απόφασης, όπως 
τροποποιήθηκε και εκάστοτε ισχύει, για τον έλεγχο 

Κέντρων Διανομής Τσιμέντων, αρμοδιότητας της 2ης 
Δ/νσης Κλαδικής Βιομηχανικής Πολιτικής. 

51. Την επιβολή προστίμων στους παραβάτες του 
π.δ. 334/1994 (ΦΕΚ 176/Α'/25.10.1994) περί δομικών υλικών 
και των κοινών υπουργικών αποφάσεων που εκδίδονται 
σε εφαρμογή της παραγράφου 2 του άρθρου 2 αυτού, 
αρμοδιότητας της 2ης Δ/νσης Κλαδικής Βιομηχανικής 
Πολιτικής. 

52. Την επιβολή προστίμων στους παραβάτες του 
π.δ. 455/1995 περί εμπορίας και ελέγχου των εκρηκτικών 
υλών, αρμοδιότητας της 2ης Δ/νσης Κλαδικής Βιομη¬ 
χανικής Πολιτικής. 

53. Την επιβολή προστίμων στους παραβάτες της 
αριθ. 12479/Φ17/414/31.05.1991 κοινής υπουργικής από¬ 
φασης (ΦΕΚ 431/Β/24.06.1991) όπως τροποποιήθηκε με 
την αριθ. 20769/6285/21.12.1994 (ΦΕΚ 977/Β/30.12.1994) 
κοινή υπουργική απόφαση σχετικά με τα απλά δοχεία 
πίεσης αρμοδιότητας της 3ης Δ/νσης Κλαδικής Βιομη¬ 
χανικής Πολιτικής. 

54. Την επιβολή κυρώσεων στους παραβάτες των 
Π.Δ. 335/93, Π.Δ. 59/95 και Π.Δ. 32/2010 σχετικά με τις 
απαιτήσεις απόδοσης για τους νέους λέβητες ζεστού 
νερού που τροφοδοτούνται με υγρά ή αέρια καύσιμα, 
αρμοδιότητας της 3ης Δ/νσης Κλαδικής Βιομηχανικής 
Πολιτικής. 

55. Την επιβολή προστίμων στους παραβάτες της αριθ. 
470/1985 (ΦΕΚ 183/Β/1985) κοινής υπουργικής απόφα¬ 
σης περί ηλεκτρολογικού υλικού, που προορίζεται να 
χρησιμοποιηθεί εντός ορισμένων ορίων τάσεως όπως 
τροποποιήθηκε με τις αριθ. Β.6467/608/21.3.1988 (ΦΕΚ 
14/Β/21.4.1988), 16717/5052 (ΦΕΚ 992/Β/1994), 6204 (ΦΕΚ 
277/Β/2001) κοινές υπουργικές αποφάσεις, αρμοδιότητας 
της 4ης Δ/νσης Κλαδικής Βιομηχανικής Πολιτικής. 

56. Την επιβολή προστίμων στους παραβάτες της 
αριθ. 19284/2697/19.9.1988 (ΦΕΚ 691/Β/20.9.1988) κοινής 
υπουργικής απόφασης, όπως συμπληρώθηκε με την 
αριθ. 21353/3034/17.10.1988 (ΦΕΚ 771/Β/26.10.1988) κοινή 
υπουργική απόφαση περί ηλεκτρονικών μηχανημάτων 
που χρησιμοποιούνται στην ιατρική και στην κτηνια¬ 
τρική, αρμοδιότητας της 4ης Δ/νσης Κλαδικής Βιομη¬ 
χανικής Πολιτικής. 

57. Την επιβολή προστίμων στους παραβάτες της αριθ. 
529 (ΦΕΚ 67/Β/2000) υπουργικής απόφασης περί διάθε¬ 
σης στην αγορά και εγκατάσταση ρευματοδοτών και 
ρευματοληπτών, όπως τροποποιήθηκε με την αριθ. 8991 
(ΦΕΚ 643/Β/2003) υπουργική απόφαση, αρμοδιότητας 
της 4ης Δ/νσης Κλαδικής Βιομηχανικής Πολιτικής. 

58. Την επιβολή προστίμων στους παραβάτες της αριθ. 
Β.15316/1463 (ΦΕΚ 462/Β/1987) κοινής υπουργικής απόφα¬ 
σης περί μετρητών ηλεκτρικής ενέργειας, αρμοδιότητας 
της 4ης Δ/νσης Κλαδικής Βιομηχανικής Πολιτικής. 

59. Την επιβολή προστίμων στους παραβάτες της 
αριθ. Β.17081/2964 (ΦΕΚ 157/Β/1996) κοινής υπουργικής 
απόφασης περί συσκευών και συστημάτων προστασίας 
που προορίζονται για χρήση σε εκρήξιμες ατμόσφαιρες, 
αρμοδιότητας της 4ης Δ/νσης Κλαδικής Βιομηχανικής 
Πολιτικής. 

60. Την επιβολή προστίμων στους παραβάτες των 
π.δ. 180 (ΦΕΚ 114/Α/1994), π.δ. 178 (ΦΕΚ 131/Α/1998), όπως 
συμπληρώθηκαν από τις αριθ. Δ6/Φ1/26810 (ΦΕΚ 943/ 
Β/1994), Δ6/Β/3971 (ΦΕΚ 234/Β71996), Δ6/Β/3972 (ΦΕΚ 
247/Β/1996), Δ6/Β/10200 (ΦΕΚ 591/Β/1998), Δ6/Β/13897 
(ΦΕΚ 1792/Β/1999), Δ6/Β/9142 (ΦΕΚ 386/Β/1997), Δ6/Β/17682 


(ΦΕΚ 1407/Β/2001) κοινές υπουργικές αποφάσεις, περί 
ένδειξης ενεργειακής κατανάλωσης σε ηλεκτρικές οικι¬ 
ακές συσκευές, αρμοδιότητας της 4ης Δ/νσης Κλαδικής 
Βιομηχανικής Πολιτικής. 

61. Τις εγκρίσεις κατά παρέκκλιση για τη ρύθμιση θε¬ 
μάτων για τις μονάδες παραγωγής εκρηκτικών υλών 
σύμφωνα με τα άρθρα 9 παρ. 3,10 παρ. 2,22 παρ. 5, 53 
παρ. 1β και παράρτημα 4 παρ. 1,2,3,4 της αριθ. 3329/1989 
(ΦΕΚ 132/Β'/1989) κοινής υπουργικής απόφασης. 

62. Την επιβολή προστίμων στους παραβάτες του 
π.δ. 76/2010 (ΦΕΚ Α' 140) σχετικά με την καθιέρωση συ¬ 
στήματος αναγνώρισης και εντοπισμού των εκρηκτικών 
εμπορικής χρήσης, όπως τροποποιήθηκε και συμπληρώ¬ 
θηκε με το π.δ. 56/2012 (ΦΕΚ Α' 108), αρμοδιότητας της 
2ης Δ/νσης Κλαδικής Βιομηχανικής Πολιτικής. 

63. Την επιβολή προστίμων στους παραβάτες της υπ’ 
αριθμ. 9104/440/2.8.2010 κοινής υπουργικής απόφασης 
(ΦΕΚ Β' 1159) σχετικά με τη διάθεση στην αγορά ειδών 
πυροτεχνίας, αρμοδιότητας της 2ης Δ/νσης Κλαδικής 
Βιομηχανικής Πολιτικής. 

64. Την επιβολή προστίμων στους παραβάτες της υπ’ 
αριθμ. Οικ.14097/757/14.12.2012 υπουργικής απόφασης 
(ΦΕΚ Β'3346) σχετικά με τον έλεγχο τεχνικών προδια¬ 
γραφών στους πλαστικούς σωλήνες και στα εξαρτήμα¬ 
τα αυτών για μεταφορά πόσιμου νερού, αποχετευτικών 
λυμάτων και ενδοδαπέδια θέρμανση, αρμοδιότητας της 
2ης Δ/νσης Κλαδικής Βιομηχανικής Πολιτικής. 

Άρθρο 3 

Στους Γενικούς Διευθυντές της Γενικής Γραμματείας 
Βιομηχανίας μεταβιβάζουμε: 

I) Γ ενικές εξουσιοδοτήσεις: 

1. Αποφάσεις και έγγραφα που αποσκοπούν: 

α) στον προγραμματισμό και συντονισμό των δρα¬ 
στηριοτήτων των υπηρεσιακών μονάδων που υπάγο¬ 
νται στις Γ ενικές Διευθύνσεις των οποίων προΐστανται, 
στην αξιολόγηση του κόστους και της ποιότητας των 
αποτελεσμάτων. 

β) στην εξειδίκευση και κατάρτιση συγκριτικής ανάλυ¬ 
σης και αξιολόγησης της ακολουθούμενης πολιτικής στο 
χώρο ευθύνης τους και διατύπωση εναλλακτικών προ¬ 
τάσεων και εισηγήσεων προς τα υπερκείμενα όργανα. 

γ) στην εξασφάλιση της συνεργασίας και του συντο¬ 
νισμού με άλλα Υπουργεία και λοιπούς Φορείς του δη¬ 
μόσιου τομέα σε θέματα αρμοδιότητας της Γ εν. Δ/νσης. 

2. Τα έγγραφα αρμοδιότητας Διευθυντή, εφόσον συ¬ 
μπράττουν σ’ αυτά δύο ή περισσότερες Διευθύνσεις 
υπαγόμενες στη Γ εν. Δ/νση που προΐσταται. 

3. Τις κανονικές άδειες των προϊσταμένων Διευθύν¬ 
σεων της Γ εν. Δ/νσης. 

4. Την υπογραφή τεχνικών δελτίων προόδου και ολο¬ 
κλήρωσης έργων (μηνιαίων, τριμηνιαίων ετήσιων κ.λπ.), 
που αφορούν δράσεις του ΕΠΑΕ, της «Κοινωνίας της 
Πληροφορίας» και άλλων Κοινοτικών, Εθνικών προγραμ¬ 
μάτων και πρωτοβουλιών, με τελικό δικαιούχο την Γ.Γ.Β. 

5. Την υπογραφή των εγγράφων του άρθρου 2 παρ. 7 
σε περίπτωση απουσίας ή κωλύματος του Γενικού Γραμ¬ 
ματέα. 

II) Ειδικές εξουσιοδοτήσεις: 

Α. Στο Γ ενικό Διευθυντή της Γ ενικής Δ/νσης Βιομηχα¬ 
νικής Πολιτικής και Εποπτείας Φορέων: 

1. Τον ορισμό ελεγκτών για τον έλεγχο των εμφιαλω- 
τηρίων σύμφωνα με την αριθ. 10451/929/1988 (ΦΕΚ 370/ 

Β'/1988) υπουργικών αποφάσεων περί όρων ίδρυσης και 
λειτουργίας εμφιαλωτηρίων πεπιεσμένων αερίων και 
ελέγχου των φιαλών συσκευασίας τους. 

2. Την πρόταση προς τη μόνιμη επιτροπή που συστή- 
θηκε με την Οδηγία 83/189/ΕΟΚ, περί μη καταλληλότη¬ 
τας των εναρμονισμένων προτύπων για την ασφάλεια 
των παιχνιδιών (άρθρο 6 της αριθ. 6342/863/1990 κοινής 
υπουργικής απόφασης). 

Β. Στο Γενικό Διευθυντή της Γενικής Διεύθυνσης Στή¬ 
ριξης της Βιομηχανίας: 

1. Τις γνωμοδοτήσεις επί των μελετών ασφαλείας 
των εγκαταστάσεων εκείνων που περικλείουν κινδύ¬ 
νους ατυχήματος μεγάλης έκτασης, σύμφωνα με την 
αριθ. 5697/590/2000 (ΦΕΚ 405/29.3.2000) κοινή υπουργική 
απόφαση. 

2. Τις γνωμοδοτήσεις επί προτάσεων χωροταξικού 
σχεδιασμού γενικών πολεοδομικών σχεδίων ή αλλαγών 
χρήσεων γης που προωθούνται από τους αρμόδιους 
Φορείς. 

3. Τις εγκυκλίους προς τις αρμόδιες Υπηρεσίες της 
Περιφέρειας που περιέχουν οδηγίες και κατευθύνσεις 
επί θεμάτων βιομηχανικής νομοθεσίας και αδειοδότη- 
σης δραστηριοτήτων του ν. 3325/2005, όπως αντικατα- 
στάθηκε με το Ν. 3982/2011 και συναφών, εκτελεστικής 
φύσεως θεμάτων των περιφερειακών υπηρεσιών. 

4. Τις κοινές αποφάσεις έγκρισης των περιβαλλο¬ 
ντικών όρων σύμφωνα με την παρ. 2 του άρθρου 2 
του ν. 3010/2002 (ΦΕΚ 91/Α725.4.2002), της παραγρ. 5 
του άρθρου 4 της αριθ. ΗΠ11014/703/Φ. 104/2003 (ΦΕΚ 
332/Β'/20.3.2003) κοινής υπουργικής απόφασης και της 
αριθ. ΗΠ 15393/2332/2002 (ΦΕΚ 1022/Β75.8.2002) κοινής 
υπουργικής απόφασης και που αφορούν βιομηχανικές 
ή βιοτεχνικές επιχειρήσεις και μηχανολογικές εγκατα¬ 
στάσεις ή αποθήκες. 

5. Τις αποφάσεις για την έγκριση των κανονισμών 
λειτουργίας των ΒΕΠΕ (Βιομηχανικών Επιχειρηματικών 
Περιοχών). 

Αρθρο 4 

Στους Προϊσταμένους Διευθύνσεων της Γ ενικής Γ ραμ- 
ματείας Βιομηχανίας και τους νομίμους αναπληρωτές 
αυτών μεταβιβάζουμε: 

I) Γ ενικές εξουσιοδοτήσεις: 

1. Την αλληλογραφία με τις Διευθύνσεις του Υπουρ¬ 
γείου καθώς και αυτή που αναφέρεται σε κατευθύνσεις 
και οδηγίες για θέματα αρμοδιότητάς τους. 

2. Τη θεώρηση του ημερολογίου κίνησης εκτός έδρας, 
τόσο στο εσωτερικό όσο και στο εξωτερικό των υπαλ¬ 
λήλων της Δ/νσής τους, που μεταβαίνουν σε εκτέλεση 
υπηρεσίας ύστερα από προηγούμενη εγκριτική από¬ 
φαση. 

3. Τα έγγραφα με τα οποία ζητούνται απόψεις και 
πληροφορίες από διάφορες Υπηρεσίες και Οργανισμούς 
στο εσωτερικό και εξωτερικό. 

4. Τη χορήγηση των κανονικών αδειών στους Τμημα- 
τάρχες και τους υπαλλήλους της Δ/νσής τους. 

5. Τ ις αποφάσεις καταστροφής εκκαθαρισθέντων αρ¬ 
χείων. 

6. Τα έγγραφα με τα οποία γνωστοποιούνται οι θέ¬ 
σεις της Γ.Γ.Β. σε θέματα για τα οποία υπάρχει γραπτή 
άποψη της Διοίκησης στο εσωτερικό και στο εξωτερικό. 

7. Τ ις περιλήψεις αποφάσεων και πράξεων που δημο¬ 
σιεύονται στην Εφημερίδα της Κυβερνήσεως καθώς και 
τα έγγραφα αποστολής αυτών. 


8. Τη θέση σε «αρχείο» εγγράφων για τα οποία δεν 
απαιτείται ενέργεια. 

9. Τα έγγραφα με τα οποία διαβιβάζονται στη Δ/νση 
Βιομηχανικής Πολιτικής τα κατά περίπτωση προβλεπό- 
μενα στοιχεία και αποφάσεις για την καταβολή επιχο¬ 
ρηγήσεων και πληρωμών από το ΠΔΕ. 

10. Τα έγγραφα με τα οποία γίνεται ανακοίνωση ή κοι¬ 
νοποίηση νομοθετικών κειμένων, εγκυκλίων ή εγγράφων. 

II) Ειδικές εξουσιοδοτήσεις: 

Α. Στον Προϊστάμενο της Δ/νσης Προσωπικού: 

1. Τ ις αναρρωτικές άδειες των Γ εν. Δ/ντών και Δ/ντών 
της Γ.Γ.Β. 

2. Τ ις άδειες μητρότητας και ανατροφής παιδιού σε 
μητέρες - υπαλλήλους που δεν κάνουν χρήση του μειω¬ 
μένου ωραρίου. 

3. Τ ις αποφάσεις ορισμού υπαλλήλων για την θεώρηση 
του γνησίου της υπογραφής, επικύρωση αντιγράφων 
κ.λπ. σύμφωνα με τις εκάστοτε ισχύουσες διατάξεις. 

4. Πράξεις λύσης της υπαλληλικής σχέσης, σύμφω¬ 
να με τα άρθρα 148 και 155 του Υπαλληλικού Κώδικα 
(ν. 3528/2007). 

5. Τις πράξεις μονιμοποίησης των δοκίμων υπαλλήλων 
της Γ.Γ.Β. 

6. Τη θεώρηση των ημερολογίων κίνησης των Γ εν. Δ/ 
ντών και των Δ/ντών που μεταβαίνουν στο εσωτερικό 
ή εξωτερικό, ύστερα από προηγούμενη έγκριση. 

7. Τ ις αποφάσεις χορήγησης κανονικών αδειών κυο- 
φορίας με αποδοχές σε κυοφορούσες υπαλλήλους που 
έχουν ανάγκη ειδικής θεραπείας. 

8. Τ ις αποφάσεις λύσης της σύμβασης εργασίας, λόγω 
συνταξιοδότησης των υπαλλήλων της ΓΓΒ με σχέση 
εργασίας ιδιωτικού δικαίου αορίστου χρόνου. 

9. Τις αποφάσεις αποδοχής των αιτήσεων των υπαλ¬ 
λήλων που προβλέπουν οι διατάξεις της παρ. 19 του 
άρθρου 10 του Ν. 3863/2010 (ΦΕΚ Α' 115). 

10. Τις ειδικές άδειες των παραγράφων 2 και 3 του 
άρθρου 50 του Ν. 3528/2007 (ΦΕΚ 26/Α/9.2.2007)». 

11. Τις αποφάσεις χορήγησης αδειών εξετάσεων του 
άρθρου 60 του Ν. 3528/2007 στους υπαλλήλους όλων 
των βαθμών. 

Β. Στον Προϊστάμενο της Δ/νσης Διεθνών Βιομηχα¬ 
νικών Σχέσεων: 

1. Εκθέσεις, στατιστικά στοιχεία, αιτιολογημένες γνώ¬ 
μες που απευθύνονται στην Ευρωπαϊκή Ένωση (Ε.Ε) και 
λοιπούς διεθνείς οργανισμούς (ΟΟΣΑ, ΟΗΕ, ΟΑΤΤ, ΝΑΤΟ 
κ.λπ.). 

2. Έγγραφα που απευθύνονται σε συναρμοδίους Φο¬ 
ρείς επί θεμάτων Ε.Ε. 

3. Εισηγήσεις αποστολής εκπροσώπων της Γ.Γ.Β. στην 
Ε.Ε. και στους λοιπούς διεθνείς οργανισμούς. 

Γ. Στον Προϊστάμενο της Δ/νσης Πληροφορικής: 

Την εντολή τύπωσης δελτίων βιομηχανικής κίνησης 
καθώς και η οποιαδήποτε τύπωση υλικού από το Εθνικό 
Τυπογραφείο. 

Δ. Στον Προϊστάμενο της Δ/νσης Πολιτικής Ποιότητας: 

Τις κοινοποιήσεις στην Ευρωπαϊκή Ένωση των κατάλ¬ 
ληλα εγκεκριμένων φορέων πιστοποίησης. 

Ε. Στον Προϊστάμενο της Δ/νσης Βιομηχανικής Πο¬ 
λιτικής: 

1. Τις πράξεις για την έκδοση συμψηφιστικών χρη¬ 
ματικών ενταλμάτων ή ενταλμάτων προπληρωμής 
σε βάρος πιστώσεων του προϋπολογισμού δημοσίων 
επενδύσεων. 

2. Τα αιτήματα χρηματοδότησης των εγκεκριμένων 
έργων και μελετών του Προγράμματος Δημοσίων Επεν¬ 
δύσεων (ΠΔΕ). 

ΣΤ. Στον Προϊστάμενο της Δ/νσης Επιθεώρησης: 

Τα έγγραψα με τα οποία διαβιβάζονται εκθέσεις 
πραγματοποίησης ή μη επενδύσεων που έχουν υπαχθεί 
στους εκάστοτε αναπτυξιακούς νόμους. 

Ζ. Στον Προϊστάμενο της Δ/νσης Ανάπτυξης και Συ¬ 
ντονισμού: 

1. Τις πράξεις για τον καθορισμό της δυναμικότητας 
παραγωγής κλιβάνων παραγωγής προϊόντων αρτοποιίας 
σύμφωνα με την παρ. 3 του άρθρου 2 του ν. 3526/2007 
«Παραγωγή και διάθεση προϊόντων αρτοποιίας και συ¬ 
ναφείς διατάξεις». 

2. Τη θεώρηση των σχεδιαγραμμάτων και λοιπών 
δικαιολογητικών που συνοδεύουν τις άδειες εγκατά¬ 
στασης, επέκτασης, εκσυγχρονισμού και λειτουργίας 
των φαρμακοβιομηχανιών. 

3. Τις πράξεις που αφορούν τις διατάξεις του άρθρου 
8 του ν. 4484/1965 (ΦΕΚ 130/Α'/1965) «Περί τροποποιήσε- 
ως και συμπληρώσεως των διατάξεων του ν. 3215/1955 
περί προτιμήσεως των προϊόντων της εγχώριας βιομη¬ 
χανίας και άλλων διατάξεων». 

4. Τις απαντήσεις επί ερωτημάτων των Διευθύνσεων 
Ανάπτυξης των Π.Ε. που σχετίζονται με την εφαρμογή 
της βιομηχανικής νομοθεσίας. 

5. Τα ερωτήματα που απευθύνονται στην Επιτρο¬ 
πή του άρθρου 3 της αριθ. 3329/15.3.1989 (ΦΕΚ 132/ 
Β'/21.2.1989) κοινής υπουργικής απόφασης για θέματα 
εκρηκτικών. 

6. Τις απαντήσεις επί ερωτημάτων των Περιφερειακών 
Υπηρεσιών Βιομηχανίας, που δεν έχουν μορφή ερμη¬ 
νείας Νόμου ή εγκυκλίου, αλλά διευκρινιστικών από¬ 
ψεων. 

Η. Στον Προϊστάμενο της 2ης Δ/νσης Κλαδικής Βιο¬ 
μηχανικής Πολιτικής: 

Τα ερωτήματα που απευθύνονται στην Επιτροπή του 
άρθρου 3 της αριθ. 3329/15.3.1989 (ΦΕΚ 132/ Β/21.2.1989) 
κοινής υπουργικής απόφασης για θέματα εκρηκτικών. 

Θ. Στον Προϊστάμενο της 4ης Δ/νσης Κλαδικής Βιο¬ 
μηχανικής Πολιτικής: 

Τον προγραμματισμό διενέργειας του ελέγχου της 
αγοράς ηλεκτρολογικών προϊόντων. 

Αρθρο 5 

Στους Προϊσταμένους Τμημάτων και στους νόμιμους 
αναπληρωτές τους μεταβιβάζουμε: 

I. Γενικές εξουσιοδοτήσεις: 

1. Τη σύνταξη πρακτικού καταστροφής εκκαθαρισθέ- 
ντων αρχείων. 

2. Την έγκριση για χορήγηση επικυρωμένων αντιγρά¬ 
φων, εφόσον επιτρέπονται από το νόμο η χορήγησή 
τους και τα σχετικά έγγραφα αποστολής τους. 

3. Τα προπαρασκευαστικά διαβιβαστικά και υπομνη¬ 
στικά έγγραφα στο εσωτερικό και εξωτερικό. 

4. Τα πιστοποιητικά και βεβαιώσεις σε θέματα που 
μπορούν κατά νόμο να βεβαιωθούν από τα στοιχεία 
που τηρούνται στην υπηρεσία, εφόσον δεν αντίκεινται 
σε απαγορευτική διάταξη. 

5. Τα έγγραφα με τα οποία ζητούνται απόψεις και 
πληροφορίες από διάφορες Υπηρεσίες και Οργανισμούς 
στο εσωτερικό και εξωτερικό για θέματα ήσσονος ση¬ 
μασίας. 


II. Ειδικές εξουσιοδοτήσεις: 

Α. Στον Προϊστάμενο του Τμήματος Προσωπικού: 

1. Τα έγγραφα με τα οποία κοινοποιούνται οι πίνακες 
αρχαιότητας των μονίμων υπαλλήλων και οι πίνακες 
μεταθετέων αυτών. 

2. Τα έγγραφα που αναφέρονται σε διαδικαστικά θέ¬ 
ματα απονομής ηθικών αμοιβών ή βραβεύσεων υπαλ¬ 
λήλων. 

3. Την υπογραφή των πρωτοκόλλων ορκωμοσίας και 
βεβαιώσεων ανάληψης υπηρεσίας. 

4. Την θεώρηση των βιβλιαρίων νοσηλείας των υπαλ¬ 
λήλων και των μελών των οικογενειών τους. 

5. Τις κοινοποιήσεις των αποφάσεων που αφορούν 
την εν γένει υπηρεσιακή κατάσταση των υπαλλήλων 
ανεξάρτητα από κλάδο και βαθμό ή Μ.Κ. 

6. Την έγκριση χορήγησης αντιγράφων από τα επί¬ 
σημα στοιχεία των ατομικών υπηρεσιακών φακέλων 
των υπαλλήλων. 

7. Τις αποφάσεις αλλαγής επωνύμου των θηλέων 
υπαλλήλων. 

8. Την επικύρωση της γνησιότητας της υπογραφής. 

9. Τα έγγραφα με τα οποία διαβιβάζονται δικαιολο- 
γητικά συνταξιοδότησης των υπαλλήλων, ανεξάρτητα 
από βαθμό και ειδικότητα. 

10. Τα παραπεμπτικά έγγραφα για υγειονομική εξέ¬ 
ταση των υπαλλήλων και των υποψηφίων για διορισμό. 

11. Τις πράξεις κατάταξης και χορήγησης μισθολογικών 
κλιμακίων. 

12. Τα πιστοποιητικά ή βεβαιώσεις για την υπηρεσιακή 
κατάσταση όλων των υπαλλήλων. 

13. Τα έγγραφα προς το Υπουργείο Εξωτερικών για 
έκδοση ή ανανέωση διπλωματικών ή υπηρεσιακών δια¬ 
βατηρίων των υπαλλήλων της Γ.Γ.Β. 

14. Τις αναρρωτικές άδειες των Τμηματαρχών και των 
υπαλλήλων της Γ.Γ.Β. 

15. Τα έγγραφα προς το Υπουργείο Οικονομικών με 
τα οποία ζητείται η εγγραφή θέσης και πίστωσης για 
περιπτώσεις μετάταξης ή διορισμού προσωπικού. 

Β. Στον Προϊστάμενο του Τμήματος Προετοιμασίας 
Στοιχείων και Ελέγχου της Δ/νσης Πληροφορικής: 

1. Τα έγγραφα με τα οποία παρέχονται στατιστικά 
στοιχεία σε διάφορες Υπηρεσίες, οργανισμούς και ιδιώ¬ 
τες. 

2. Τα έγγραφα με τα οποία αποστέλλονται δελτία 
βιομηχανικής βιοτεχνικής κίνησης. 

3. Τα αποδεικτικά κατάθεσης δελτίων βιομηχανικής 
και βιοτεχνικής κίνησης. 

Γ. Στον Προϊστάμενο του Αυτοτελούς Γ ραφείου Δια¬ 
χείρισης Κοινοτικών Πόρων: 

1. Τα διαβιβαστικά έγγραφα που αφορούν τις προκηρύ¬ 
ξεις, αποφάσεις και συμβάσεις έργων του ΕΠΑΕ καθώς 
και εγγράφων που αφορούν στην δημοσιοποίηση στον 
Τύπο σχετικών προσκλήσεων για δράσεις που υλοποι¬ 
ούνται ή πρόκειται να υλοποιηθούν. 

2. Την αλληλογραφία με ΕΥΔ ΕΠΑΕ και λοιπές Υπηρε¬ 
σίες του Υπουργείου μας για την υλοποίηση δράσεων 
με τελικό δικαιούχο τη Γ ενική Γ ραμματεία Βιομηχανίας 
ή ενδιάμεσων φορέων. 

3. Την διαβίβαση μηνιαίων, τριμηνιαίων δελτίων στην 
ΕΥΔ ΕΠΑΕ για την πορεία και εξέλιξη των έργων. 

4. Τις απόψεις προς την Διεύθυνση Οργάνωσης της 
Γ.Γ.Β. αναφορικά με ερωτήσεις βουλευτών του ελλη¬ 
νικού κοινοβουλίου για θέματα που αφορούν δράσεις 

Ευρωπαϊκών προγραμμάτων και εμπλέκονται άμεσα ή 
έμμεσα Υπηρεσίες της Γ.Γ.Β. 

Δ. Στους Προϊσταμένους των τριών τμημάτων της 4ης 
Δ/νσης Κλαδικής Βιομηχανικής Πολιτικής: 

1. Τις καταχωρήσεις του ηλεκτρολογικού υλικού που 
εμπίπτει στις διατάξεις της αριθ. 529 (ΦΕΚ 67Β/2000) 
υπουργικής απόφασης περί διάθεσης στην αγορά 
και εγκατάσταση ρευματοδοτών και ρευματοληπτών, 
όπως τροποποιήθηκε με την αριθ. 8991 (ΦΕΚ 643Β/2003) 
υπουργική απόφαση. 

2. Τις έγγραφες εντολές προς τις τελωνειακές αρ¬ 
χές για παράδοση ηλεκτρολογικού υλικού σε εφαρμογή 
των διατάξεων των αριθ. 470/1985 (ΦΕΚ 183/Β'/1985), 
16717/5052 (ΦΕΚ 992/Β'/1994), 6467/608 (ΦΕΚ 214/Β'/1988), 
6204 (ΦΕΚ 277/Β72001), 17081/2964 (ΦΕΚ 157/Β'/1996) κοι¬ 
νές υπουργικές αποφάσεις, και την αριθ. 529 (ΦΕΚ 67/ 
Β'/2000) υπουργική απόφαση. 

3. Τις εντολές προς τα εργαστήρια για τον έλεγχο 
ηλεκτρολογικού υλικού και συσκευών. 

4. Τη θεώρηση των τιμολογίων των εργαστηρίων ελέγ¬ 
χων που εκτελούνται από εργαστήρια δοκιμών κατόπιν 
εντολής της 4ης Δ/νσης Κλαδικής Βιομηχανικής Πολι¬ 
τικής. 

Ε. Στους Προϊσταμένους όλων των Τμημάτων των 
τεσσάρων Δ/νσεων Κλαδικής Βιομηχανικής Πολιτικής: 

Τις χορηγήσεις βεβαιώσεων ότι αγαθά που εισάγονται 
από το Δημόσιο, τις Κοινότητες, τα Νομικά Πρόσωπα και 
Οργανισμούς παράγονται ή όχι εγχωρίως, καθώς και τη 
χορήγηση βεβαιώσεων που προβλέπονται από ειδικές 
διατάξεις του ν. 1382/1983 (ΦΕΚ 105/Α74.8.1983) «Ρύθμιση 
ορισμένων δασμολογικών και φορολογικών θεμάτων» 
και δεν έχει η σχετική αρμοδιότητα μεταβιβαστεί στους 
Περιφερειάρχες. 

Άρθρο 6 

1. Οι ανωτέρω αρμοδιότητες του Γενικού Γραμματέα 
Βιομηχανίας ασκούνται παράλληλα με τον Υφυπουργό 
και σε κάθε περίπτωση οι κανονιστικές πράξεις του 
Γενικού Γραμματέα κοινοποιούνται και στον Υφυπουργό. 

2. Τα έγγραφα που υπογράφονται από τον Γενικό 
Γραμματέα Βιομηχανίας και τα υπηρεσιακά όργανα 
της Γ ενικής Γ ραμματείας Βιομηχανίας, πρέπει να είναι 
μέσα στο πλαίσιο της καθοριζόμενης πολιτικής και να 
αναφέρουν στο σκεπτικό τους τον αριθμό αυτής της 
εξουσιοδοτικής απόφασης. 

3. Για την παρακολούθηση των γενικών κατευθύνσεων 
και εντολών μας, πράξεις, έγγραφα ή αποφάσεις που 
υπογράφονται από τον Γ ενικό Γ ραμματέα Βιομηχανίας 
και κάθε άλλο όργανο της Γενικής Γραμματείας Βι¬ 
ομηχανίας, κοινοποιούνται αυθημερόν σε αντίγραφο 
στα γραφεία του Υφυπουργού, του Γ ενικού Γ ραμματέα 
Βιομηχανίας και των Γενικών Διευθυντών της Γενικής 
Γ ραμματείας Βιομηχανίας. 

4. Με μέριμνα των αρμοδίων προϊσταμένων διευθύν¬ 
σεων, τμημάτων και γραφείων δεν κοινοποιούνται στα 
ανωτέρω γραφεία έγγραφα πληροφοριακού περιεχομέ¬ 
νου, τα υπομνηστικά, τα διαβιβαστικά, τα έγγραφα που 
ανακοινώνονται στους ενδιαφερομένους, αποφάσεις 
ή άλλες διατάξεις νομοθετικού περιεχομένου ή εκεί¬ 
να με τα οποία δίδονται ή ζητούνται πληροφορίες, τα 
φύλλα κανονικών αδειών υπαλλήλων, οι αναρρωτικές 
άδειες τους, τα έγγραφα με τα οποία τακτοποιούνται 
οι λογαριασμοί, τα έγγραφα ορισμένων υποθέσεων που 


θεωρούνται ότι έχουν περατωθεί και τοποθετούνται στο 
αρχείο, τα έγγραφα που έχουν τη μορφή τυποποιημέ¬ 
νων συνήθως εντύπων και τα έγγραφα με υπογραφή 
προϊσταμένου τμήματος. 

5. Κάθε έγγραφο, πάνω στο οποίο διατυπώθηκε δια¬ 
φωνία μεταξύ δύο οργάνων, κρίνεται και υπογράφεται 
από το αμέσως ανώτερο ιεραρχικά όργανο. 

6. Από την έναρξη ισχύος της απόφασης αυτής παύει 
να ισχύει κάθε προηγούμενη που ρυθμίζει θέματα της 
παρούσας. 

7. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. οικ.10499/1945 (2) 

Παράταση της προθεσμίας ολοκλήρωσης της εκκαθά¬ 
ρισης της εταιρείας με την επωνυμία «Θερμοκοιτί¬ 
δα Νέων Επιχειρήσεων Χανίων Αστική μη Κερδο¬ 
σκοπική Εταιρεία». 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τ ις διατάξεις: 

α) Της παρ. 5 του άρθρου 16 του ν. 4038/2012 «Επεί¬ 
γουσες ρυθμίσεις που αφορούν την εφαρμογή του με¬ 
σοπρόθεσμου πλαισίου δημοσιονομικής στρατηγικής 
2012-2015» (ΦΕΚ 14/Α/02.02.2012) όπως συμπληρώθηκε 
με την παρ. 2 του άρθρου 230 του ν. 4072/2012 «Βελ¬ 
τίωση Επιχειρηματικού Περιβάλλοντος - Νέα Εταιρική 
Μορφή - Σήματα - Μεσίτες ακινήτων - Ρύθμιση θεμάτων 
ναυτιλίας, λιμένων και αλιείας και άλλες διατάξεις» (ΦΕΚ 
86/Α/11.04.2012). 

β) Του άρθρου 14Β του ν. 3429/2005 «Δημόσιες Επιχει¬ 
ρήσεις και Οργανισμοί (Δ.Ε.Κ.Ο.)» (ΦΕΚ 314/Α727.12.2005), 
όπως ισχύει. 

γ) Του άρθρου 90 του Κώδικα Νομοθεσίας για την 
Κυβέρνηση και Κυβερνητικά όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ 98/Α722.04.2005). 

δ) Της υπ’ αριθμ. ΑΠ:οικ.1289/150/30.01.2013 (ΦΕΚ 187/ 
Β701.02.2013) Απόφασης του Υφυπουργού Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων «Παράταση της προθεσμίας ολοκλήρωσης της 
εκκαθάρισης των θυγατρικών εταιρειών της ΕΟΜΜΕΧ 
ΑΕ». 

ε) Της υπ’ αριθμ. ΑΠ:οικ.9011/1682/01.08.2012 (ΦΕΚ 
2235/Β702.02.2012 και Διόρθωση Σφάλματος ΦΕΚ 2384/ 
Β727.08.2012) Απόφασης του Υφυπουργού Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων «Παράταση της προθεσμίας ολοκλήρωσης της 
εκκαθάρισης των θυγατρικών εταιρειών της ΕΟΜΜΕΧ 
ΑΕ». 

2. Το ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ 112/Α713.07.2012). 

3. Το Π.Δ 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ 153/Α725.06.2013). 

4. Το Π.Δ 85/2012 «Ιδρυση και μετονομασία Υπουρ¬ 
γείων, μεταφορά και κατάργηση Υπηρεσιών» (ΦΕΚ 141/ 
Α'/21.06.2012) όπως τροποποιήθηκε και ισχύει κι ειδικό¬ 
τερα το άρθρο 1 αυτού. 

5. Τις διατάξεις των Π.Δ. 229/1986 (ΦΕΚ 96/Α/1986), 
Π.Δ. 396/1989 (ΦΕΚ 172/Α/1989) και Π.Δ. 189/1995 «Οργα¬ 
νισμός της Γ.Γ.Β.» (ΦΕΚ 99/Α/1995), του άρθρου 21 του 
ν. 2367/1995 «Σύσταση της Δ/νσης ΜΜΕ της Γ.Γ.Β.» (ΦΕΚ 
261/Α/1995) και της υπ’ αριθμ. 3584/5.3.1996 υπουργικής 
απόφασης «Διάρθρωση, Αρμοδιότητες και κατανομή 
προσωπικού της Δ/νσης ΜΜΕ της Γ.Γ.Β.» (ΦΕΚ 147/ 
Β71996). 

6. Την υπ’ αριθμ. ΑΠ:27858/ΔΙΟΕ/546/26.06.2013 απόφα¬ 
ση του Πρωθυπουργού και του Υπουργού Ανάπτυξης 
και Ανταγωνιστικότητας «Ανάθεση αρμοδιοτήτων στον 
Υφυπουργό Ανάπτυξης και Ανταγωνιστικότητας Αθανά¬ 
σιο Σκορδά» (ΦΕΚ 1653/Β704.07.2013). 

7. Τις από 19.03.2013 και 02.07.2013 επιστολές του εκ- 
καθαριστή της εταιρείας «Θερμοκοιτίδα Νέων Επιχειρή¬ 
σεων Χανιών Αστική μη Κερδοσκοπική Εταιρεία». 

8. Τα υπ’ αριθμ ΑΠ:349/29.03.2013 και ΑΠ:824/24.07.2013 
έγγραφα της Γενικής Δ/νσης Οικονομικών Υπηρεσιών 
του Υπουργείου Οικονομικών με θέμα «Παράταση εκκα¬ 
θάρισης της εταιρίας θερμοκοιτίδα Νέων Επιχειρήσεων 
Χανίων Αστική μη Κερδοσκοπική εταιρία». 


9. Το γεγονός ότι συντρέχουν εξαιρετικοί λόγοι για 
την παράταση της προθεσμίας ολοκλήρωσης της εκ¬ 
καθάρισης, οι οποίοι συνίστανται κατά κύριο λόγο στην 
μη ολοκλήρωση της διαδικασίας είσπραξης των απαι¬ 
τήσεων της υπό εκκαθάριση εταιρείας. 

10. Το με ΑΠ:589/29.03.2013 Εισηγητικό Σημείωμα της 
Δ/νσης Μικρών και Μεσαίων Επιχειρήσεων της Γενι¬ 
κής Γραμματείας Βιομηχανίας στο οποίο αναφέρονται 
αναλυτικά οι εξαιρετικοί λόγοι για τη χορήγηση της 
παράτασης, σύμφωνα με την παρ. 5 του άρθρου 16 του 
ν. 4038/2012. 

11. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Αρθρο μόνο 

Η προθεσμία ολοκλήρωσης της εκκαθάρισης της 
εταιρείας με την επωνυμία «θερμοκοιτίδα Νέων Επι¬ 
χειρήσεων Χανίων Αστική μη Κερδοσκοπική Εταιρεία» 
παρατείνεται έως την 31.12.2013 από λήξεως της προη¬ 
γούμενης παράτασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2013 

Ο ΥΦΥΠΟΥΡΓΟΣ 

